Rīgā

Datums skatāms laika zīmogā Nr.06-9452

|  |  |  |  |
| --- | --- | --- | --- |
| Uz | 22.04.2021 | Nr. | VSS protokola Nr.16, 11§ |

**Izglītības un zinātnes ministrijai**

*Par noteikumu projektu “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (VSS-351)*

Ārlietu ministrija savas kompetences ietvaros ir izskatījusi Izglītības un zinātnes ministrijas sagatavoto noteikumu projektu *“Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”* (turpmāk – noteikumu projektu) un anotāciju, un saskaņo to tālāku virzību, izsakot šādus iebildumus.

1. Ierosinām Ministru kabineta noteikumu projekta 4.8. punktu izteikt šādā redakcijā: *“vecāka diplomātiskās vai dienesta pases numuru ārvalsts diplomātiskās vai konsulārās pārstāvniecības darbinieka bērnam”.*

Minētais ierosinājums balstīts uz praksi, ka darbam ārvalstu diplomātiskajās un konsulārajās pārstāvniecībās Latvijā tiek nosūtīti ne tikai darbinieki, kas ir diplomātisko pasu turētāji, bet arī darbinieki, kas ir dienesta pasu turētāji. Abu šo kategoriju darbinieku bērniem, uzņemšanai izglītības programmā, būtu piemērojami vienādi nosacījumi.

1. Ierosinām Ministru kabineta noteikumu projekta 39.punktu izteikt šādā redakcijā: *“Izglītojamo neatskaita no izglītības iestādes, pamatojoties uz vecāka vai pilngadīga izglītojamā iesniegumu, ja izglītojamais devies līdzi vecākam, kas nosūtīts pildīt diplomātisko un konsulāro dienestu ārvalstīs, aktualizējot informācijas sistēmā vecāka diplomātiskās vai dienesta pases numuru”.*

Minētais ierosinājums balstīts uz Diplomātiskā un konsulārā dienesta likuma 3.panta ceturto daļu, kas noteic, ka personas, kuras ieņem amatus Ārlietu ministrijas centrālajā aparātā vai diplomātiskajās un konsulārajās pārstāvniecībās ārvalstīs, bet kurām nav piešķirts diplomātiskais rangs, veic diplomātiskā un konsulārā dienesta ierēdņu vai darbinieku funkcijas. Šiem darbiniekiem tiek izsniegtas dienesta pases saskaņā ar Ministru kabineta 2012.gada 3.aprīļa noteikumu Nr.239 “Noteikumi par Latvijas Republikas dienesta pasi” 3.50.punktu.

Valsts sekretārs A. Pelšs

Dzene 67015923

inita.dzene@mfa.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU